L’Ajuntament de Burjassot reuneix les pirotècnies que han presentat les seues propostes de tret per al 16 d’agost
2025-07-24

En el seu objectiu de garantir i mostrar la major transparència en el procés d’elecció de la pirotècnia que el pròxim dia 16 d’agost, dia del Patró de Burjassot, Sant Roc, serà l’encarregada de disparar tant la mascletada com el castell de finalització de la festa, l’Ajuntament de Burjassot, a través de la Regidoria de Festes, dirigida per Manuel Pérez Menero, ha reunit a les cinc pirotècnies que han presentat les seues propostes.

Després de l’estudi de les cinc propostes presentades per part d’un expert en la matèria, juntament amb els membres de la Clavaria de Sant Roc 2015, tant pel pressupost com per les característiques dels trets i del material pirotècnic que s’utilitzarà, la pirotècnia triada per al tret de la mascletada i del castell ha sigut Mare Nostrum, amb un pressupost de 3.900€, per a la mascletada i de 6.100€, per al castell.

La resta de pirotècnies que han presentat les seues propostes han sigut, Global Foc i Pirotècnia Gironina, amb 4.000€ de pressupost per a la mascletada i 7.000€ per al castell, en tots dos casos, i les pirotècnies Élite Fuegos Artificiales i Mª Angustias Pérez, amb un pressupost de 4.500€ i 7.000€, per a la mascletada i el castell, respectivament i en tots dos casos.